Jūrmalas Uzņēmēju konsultatīvās padomes sēdes 

PROTOKOLS


Jūrmalā, Majoros, Jomas ielā 1/5					               Nr.2024/01 Jūrmalas valstspilsētas pašvaldības administrācijā										
2024. gada 17. janvārī	 

Sēdes sākums plkst. 14:00

Sēdi vada:
Jūrmalas Uzņēmēju konsultatīvās padomes (turpmāk – JUKP) priekšsēdētājs           Valdis Garoza

Sēdi protokolē:
Jūrmalas valstspilsētas administrācijas Attīstības pārvaldes Tūrisma un uzņēmējdarbības attīstības nodaļas eksperte – Ivita Salmane

Sēdes dalībnieki:
JUKP locekļi, Jūrmalas uzņēmēji piedalās (11 no 18 JUKP locekļiem):

	Sabiedrība ar ierobežotu atbildību “Akvaparks”;
	Velta Lasmane

	Sabiedrība ar ierobežotu atbildību “Kļavu centrs”
	Valdis Garoza

	Akciju sabiedrība “Fēnikss”
	Jānis Drulle

	Sabiedrība ar ierobežotu atbildību “Noderīgas Lietas”
	Dzintars Sprīvulis

	Sabiedrība ar ierobežotu atbildību “Real Estate Jurmala”
	Igors Daņiļēvičs

	Sabiedrība ar ierobežotu atbildību “ĒRGĻI
	Laura Frančenko

	Sabiedrība ar ierobežotu atbildību “ALEKS-10”
	Jevgēnijs Jaroševskis

	Sabiedrība ar ierobežotu atbildību “Jomas nams”
	Aleksandrs Bērzkalns

	Biedrība “Pludmales tirgotāju asociācija”
	Viktorija Strode

	Sabiedrība ar ierobežotu atbildību “JŪRMALAS PROMENĀDE”
	Sandra Balča

	Sabiedrība ar ierobežotu atbildību “RONĪTIS”
	Dace Vārpa (piedalās attālināti)



Sēdes apmeklētāji:
	Jūrmalas valstspilsētas administrācijas Attīstības pārvaldes Tūrisma un uzņēmējdarbības attīstības nodaļas vadītāja
	Arta Macijevska

	Jūrmalas valstspilsētas administrācijas Attīstības pārvaldes vadītāja
	Gundega Ose

	Jūrmalas valstspilsētas administrācijas Kultūras nodaļas vadītāja
	Agnese Miltiņa

	Jūrmalas Kultūras centrs direktors
	Agnis Kristvalds

	Rīgas Stradiņa universitātes Psihosomatikas un psihoterapijas katedras vadītāja
	Gunta Ancāne

	Jūrmalas valstspilsētas administrācijas Komunikācijas pārvaldes vadītāja
	Līga Dzirnekle



Uz sēdi tika aicināts ikviens uzņēmējs, kam ir interese par darba kārtībā iekļautajiem jautājumiem un padomes locekļiem tika nodrošināta tiešsaistes sapulce Zoom platformā.

V. Garoza atklāj sanāksmi un ziņo par sēdes darba kārtību, kurā plānots apspriest sekojošos jautājumus:
1. 2024. gadā pilsētā plānoto notikumu (māksla, kultūra, izklaide, sports u.c.) kalendārs.
1. Jūrmalas uzņēmēju konsultatīvās padomes locekļu iekšējā diskusija un priekšlikumu izvirzīšana par sekojošiem jautājumiem:
· Jūrmalas pilsētas centrālās daļas un Jomas ielas, reprezentatīvā tūrisma centra īpašo noteikumu izstrādāšana;
· Jūrmalas uzņēmēju konsultatīvās padomes loma uzņēmējdarbības attīstībai svarīgu lēmumu un saistošo noteikumu pieņemšanas procesos;
· Jūrmalā strādājošo uzņēmēju strukturētas datu bāzes izveidošana efektīvam darbam un saziņai ar Jūrmalas uzņēmējiem.
1. Citi jautājumi.
[1] A. Miltiņa iepazīstina klātesošos ar galvenajiem pasākumiem Jūrmalā 2024. gadā, izklāstot plānoto notikumu kalendāru Jūrmalas valstspilsētas administrācijas rīkotiem izklaides, sporta un atpūtas pasākumiem. 

[2]A. Macijevska papildus informē, ka Attīstības pārvaldes Tūrisma un uzņēmējdarbības attīstības nodaļa 2024. gadā plāno organizēt dažādus pasākumus Jūrmalas uzņēmējiem. Pirmais no tiem norisināsies 2. februārī, kurā uzņēmēji tiks aicināti uz darbnīcām ideju ģenerēšanai uzņēmēju iesaistei un iespējām 2024. gada pasākumu norišu laikā Jūrmalā. Papildus sēdes dalībnieki tiek informēti, ka informācija par visiem plānotajiem pasākumiem būs pieejama publiski un uzņēmējiem tiks nosūtīts informatīvs e-pasts. 

[3] A.  Kristvalds un A. Macijevska piebilst, ka uzņēmēji paši var rīkot publiskus pasākumus publisku pasākumu norises vietās Jūrmalas valstspilsētas administratīvajā teritorijā vai privātā teritorijā, to saskaņojot ar pašvaldību. 

Sēdes dalībnieki aicina pasākumus vairāk koncentrēt Jūrmalas Centrālajā daļā un uz Jomas ielas ar mērķi ieviest intensīvāku iedzīvotāju un tūristu pieplūdumu. Tiek ieteikts pasākumu rīkošanā aicināt iesaistīt biedrības.

[4] A.  Miltiņa piebilst, ka  līdz 1. februārim ir iespēja biedrībām, nodibinājumiem un reliģiskām organizācijām pieteikties Jūrmalas pašvaldības līdzfinansējumam projektu īstenošanai dažādās jomās - tiks atbalstīti projekti, kas paredz publiski pieejamu teritoriju labiekārtošanu, vides aizsardzību, sabiebrības integrācijas veicināšanu un kultūras un mākslas attīstības veicināšanu.

V. Garoza aicina sēdes locekļus iesaistīties diskusijā par Jūrmalas pilsētas centrālās daļas – Jomas ielas atjaunošanu, kā arī reprezentatīvā tūrisma centra īpašo noteikumu izstrādāšanu.   

[5] Sēdes dalībnieki komentē esošo situāciju Jomas ielā minot, ka pieguļošās mājas ir novecojušas un tās nepieciešams atjaunot. Sēdes dalībnieki vienojas apkopot priekšlikumus attiecībā uz Jomas ielas atjaunošanu, pasākumu rīkošanu, atrakciju izvietošanu un tirdzniecības veikšanu Centra rajonā (tajā skaitā uz Jomas ielas) un iesniegt tos Jūrmalas valstspilsētas administrācijā.

[6] G. Ose informē, ka Jūrmalas valstspilsētas pašvaldībā ir izsludināts konkurss līdzfinansējuma saņemšanai (līdz 15 000 eiro) kultūras pieminekļu atjaunošanai un saglabāšanai. 

V. Garoza dod vārdu Viktorijai Strodei aktualizēt jautājumu par izsoļu kārtību Jūrmalas valstspilsētā attiecībā uz pludmales nogabalu nomas tiesībām. 

[7] V. Strode informē, ka Ministru kabineta noteikumu Nr. 350 “Publiskas personas zemes nomas un apbūves tiesības noteikumi” 32. punkts paredz neapbūvēta zemesgabala nomnieku noskaidrot rakstiskā, mutiskā vai elektroniskā izsolē un aktualizē jautājumu par līdzšinējo izsoļu rīkošanu rakstiskā veidā.

[8] Sēdes laikā JUKP locekļu sniegtie priekšlikumi vai lēmumi:

1. Uzņēmējiem iesniegt apkopošanai priekšlikumus attiecībā uz Jomas ielas atjaunošanu, pasākumu rīkošanu, atrakciju izvietošanu un tirdzniecības veikšanu Centra rajonā un JUKP priekšsēdētājam tos iesniegt Jūrmalas valstspilsētas administrācijā rakstiskā veidā. Izvērtējot iesniegtos priekšlikumus, JUKP ierosina Jūrmalas valstspilsētas administrācijai izstrādāt saistošos noteikumus, kas paredz īpašā statusa piešķiršanu Jomas ielai un Turaidas ielai posmā no Majoru stacijas līdz izejai uz jūru.
2. Pēc uzņēmēju pieprasījuma, ierosināt Jūrmalas valstspilsētas administrācijai izvērtēt iespējas vakanču gadatirgu rīkot divas reizes gadā (pavasarī un rudenī), lai aktualizētu jauniešu nodarbinātību rudens sezonā, kā arī papildinātu pastāvīgā darba iespējas darba meklētājiem visās vecuma grupās.
3. Ierosināt Jūrmalas valstspilsētas administrācijai iesniegt pilnu plānoto kalendārā gada notikumu un pasākumu plānu, lai uzņēmēji savlaicīgi varētu plānot savu līdzdalību šajos pasākumos. Uzņēmēji papildus aicina Jūrmalas valstspilsētas administrācijas Komunikācijas pārvaldes Mārketinga nodaļu iesniegt atbalsta reklāmas aktivitāšu plānu plānotajiem pasākumiem, kā arī kopējo reklāmas un mārketinga plānu pilsētas reklamēšanai. 
4. Ierosināt izvērtēt iespējas visām Jomas ielas pieguļošās teritorijas ēkām un  ēkām Turaidas ielā posmā no Majoru stacijas līdz izejai uz jūru piešķirt finansējumu fasādes atjaunošanai, lai veicinātu publiski pieejamu teritoriju labiekārtošanu.
5. Ierosināt neapbūvēto zemesgabalu (pludmales nogabalus) un Jūrmalā pieejamo oficiālo tirdzniecības vietu nomas tiesības izsolīt elektroniskā izsolē un nomas līgumā iekļaut punktu par nomas tiesību nenodošanu trešajām personām.


Sēde slēgta plkst. 15.45



JUKP priekšsēdētāja vietnieks    	(paraksts*)			Igors Daņiļēvičs

JUKP sēdes protokolētājs 		(paraksts*)			Ivita Salmane

*Dokuments parakstīts ar drošu elektronisko parakstu un satur laika zīmogu.

